אוניית המטען Cape Mor, ‏196,000 טון, 300 מטר
ה"קראון איריס" - אוניית הדגל של החברה
אוניית המטען של מנו ספנות Cape bulk DWT, ‏185,000 טון, 300 מטר
**מנו ספנות בע"מ** היא חברת ספנות פרטית ישראלית, בעלת ומפעילת אוניות מטען, מכולות וגל-נוע, אוניות צובר ואוניות נוסעים. החברה היא חברה בת של קבוצת "מנו הולדינגס".

החברה נכללת במדד BDI code ברשימת 100 החברות המובילות בישראל ובמדד שירותים ותחבורה של BDI
ובמדד Dun's 100, בקטגוריה החברות המובילות בקטגוריה שירותי תחבורה ותובלה ובקטגוריה שירותים.

דרך חברות אחיות של מנו ספנות (במבוק נכסים, מנו סיטי, פלמנגו יוניברס, רודקס ועוד), קבוצת "מנו הולדינגס" היא בעלת בתי מלון בישראל ובאירופה, שטחי נדל"ן ומשרדים, השקעות הייטק.

מנו ספנות - אוניות מטען וצי
---------------------------

"מנו ספנות" היא חברה ישראלית פרטית בבעלות חברת ההחזקות "מנו מ. הולדינגס" (Mano M. Holdings) שבבעלות מלאה של משה מנו. "מנו ספנות" עוסקת בתחומי ספנות מגוונים כבעלי אוניות מטען, מפעילה ומנהלת אוניות. החברה מציעה מגוון שירותים בתחום ההובלה הימית הבינלאומית: הובלת כל סוגי המכולות, המטענים והצובר. עוד משמשת החברה כנציגה והסוכנת הכללית בישראל של חברת K-Line מקבוצת Kawasaki, מהגדולות שבכלכלת יפן, ובנוסף מייצגת בישראל את חברת Neptune Line. החברה היא הנציגה הבלעדית של קווי ספנות נוספים מספרד, אוקראינה, יוון, גרמניה ורוסיה. החברה מובילה פחם לתחנות הכוח של חברת החשמל לישראל.

חברת "מנו ספנות" מחזיקה 50% מהון המניות בחברת הספנות Crown Shipping, כשייתרת ה-50% מחזיקה משפחת בורכרד מאנגליה.
לחברת Crown Shipping הזיכיון לנציגות והסוכנות בישראל של התאגיד היפני ה-ONE- Ocean Network Express (אנ'), שמאחד את שלושת ענקי הספנות היפנים בפעילותם בספנות הובלת המכולות ברחבי תבל NYK – KLINE – MOL.
תאגיד ONE דורג ב-2019 כשישי בגודלו בעולם בתחום אוניות להובלת מכולות, עם צי של 1.4 מיליון מכולות TEU.

מנו ספנות - אוניות נוסעים
-------------------------

מאז שנות ה-90 של המאה ה-20 חברת "מנו ספנות" מפעילה אוניות נופש לקהל הישראלי. האונייה הראשונה הייתה ה"סילבר סטאר" שנבנתה ב-1964 ונרכשה ב-1998. החברה מחליפה מדי מספר שנים את אוניות הנופש שלה לאוניות חדישות יותר וגדולות יותר. כל אונייה שמנוהלת על ידי החברה עוברת שיפוץ נרחב ושדרוגים. החברה מציעה חבילות קרוז למגוון יעדים בים התיכון. הקרוזים נעים בין הפלגות סופשבוע ועד 14 לילות. כיום החברה מפעילה את האוניה "קראון איריס" בעלת כ-750 חדרים לכ-2,000 נוסעים. אוניות הנוסעים של החברה נקראות על שם איריס מנו, רעייתו של משה מנו: Royal Iris, Crown Iris, Golden Iris, The Iris.

בין השנים 1991 עד אמצע העשור הראשון של המאה ה-21, תקופת העלייה מברית המועצות לשעבר, פעלה החברה יחד עם ארגון EEF באמצעות אוניות הנוסעים של "מנו ספנות", להביא לישראל למעלה מ-120,000 עולים.

### אוניות הנופש של מנו ספנות

| אונייה | נבנתה | נרכשה | שופצה | תקופת שירות בחברה | נתוני האונייה |
| --- | --- | --- | --- | --- | --- |
| **קראון איריס** | 1992 | 2018 | 2019 | 2019 ואילך | 11 סיפונים, 750 חדרים, נושאת 2,000 אורחים ו-650 אנשי צוות. |
| **גולדן איריס** | 1978 | 2010 | 2010 | בסוף 2019 הופסקה פעילותה של האונייה בישראל והחלה פעילותה בחו"ל | 7 סיפונים, 410 חדרים לכ-1,000 נוסעים, 360 אנשי צוות |

### אוניות עבר

| אונייה | נבנתה | תקופת שירות בחברה | גורל האונייה |
| --- | --- | --- | --- |
| **סילבר סטאר** | 1964 | 1998–2003 | נמכרה בשנת 2003 לחברת Star Vegas Travel & Resorts. התהפכה בנהר בבנגקוק בשנת 2006. |
| **איריס** | 1982 | 2000–2009 | נמכרה בשנת 2009, והופעלה בפינלנד בשם "קריסטינה קאטרינה". כיום ממשיכה את פעילותה בקנדה בשם "Ocean Endeavour". |
| **יסמין** | 1981 | 2001–2006 | נמכרה לחברת ההפלגות "easyCruise" ב-2006. בשנת 2010 הועברה לגריטה. |
| **רויאל איריס** | 1971 | 2000–2014 | בשנת 2014 נמכרה לחברה רוסית ופעלה בשם "רוי סטאר", בשנת 2017 נמכרה וכיום פועלת בשם "Knyaz Vladimir". |

קישורים חיצוניים
----------------

ויקישיתוף מדיה וקבצים בנושא **מנו ספנות** בוויקישיתוף
* 

* אתר האינטרנט הרשמי של מנו ספנות
* מנו ספנות, ברשת החברתית פייסבוק

* מנו ספנות, ברשת החברתית LinkedIn
* סרטונים בערוץ של מנו ספנות, באתר יוטיוב
* מנו ספנות בדירוג 100 חברות השירותים הגדולות בישראל של חברת דן אנד ברדסטריט
* מנו ספנות, באתר דן אנד ברדסטריט

הערות שוליים
------------

1. ↑  מאה החברות המובילות בישראל
2. ↑  החברות המובילות בענף שירותים ותחבורה
3. ↑  שירותי תחבורה ותובלה, Dun's 100
4. ↑  החברות המובילות בשירותים, Dun's 100
5. ↑  תאגיד הספנות היפני ONE ייוצג בישראל על ידי מנו ספנות ולוסי בורכרד, באתר port2port, ‏18 בדצמבר 2017
6. ↑  Ocean Network Express sets sail, באתר supplychaindive
7. ↑  "מנו ספנות", בספר **100 שנות עשייה בחיפה רבתי 2006-1906** בעריכת עמוס כרמלי, הוצאת פרסום ניר, עמ' 270–272.